**John Quentin Hejduk**, nado o 19 de xullo de 1929 en Nova York e finado o 3 de xullo de 2000 ibídem, foi un arquitecto e profesor estadounidense.

Traxectoria
-----------

Estudou na *Cooper Union for the Advancement of Science and Art* de Nova York dende 1947 ata 1950 e na Universidade de Cincinnati, Ohio, dende o 50 ata o 52. En 1953 Obtivo a mestría na *Harvard University's Graduate School of Design*. No ano 1954 consegue a bolsa Fulbright que lle permite asistir as clases de Pier Luigi Nervi en Roma.

Foi docente da Universidade de Texas, en Austin, para logo volver a Nova York en 1956. Comezou a ensinar en 1964 na *Cooper Union*, da que foi reitor dende 1975 ata a súa xubilación no ano 2000.

Integrou, xunto con Eisenman, Meier, Graves e Gwathmey, o grupo *Os cinco de Nova York* (ou *Os Brancos*, pola cor predominante nas súas obras), sendo el o máis vangardista de todos eles, tomando a obra de Theo van Doesburg como inspiración.

A maior parte do seu traballo foi teórico, baixo a forma de complexos debuxos poéticos. Eses deseños foron recollidos en máis de vinte libros.

Cultivou a poesía, publicando, entre outros poemarios, *Such Places As Memory: Poems 1953-1996*.

En 1979 foi designado membro do Instituto Americano de Arquitectura.

### Hejduk en Galicia

En Galicia existen dúas obras do arquitecto, o Centro Sociocultural da Trisca e as Torres Hejduk en Santiago de Compostela. Hejduk non chegou a ver rematadas ningunha das dúas. O edificio da Trisca foi inaugurado no ano 2003. Por outra banda as torres que levan o seu nome e que agora están situadas na Cidade da Cultura foron deseñadas nos primeiros anos noventa para ser situadas no parque de Belvís; alí a torre acristalada tería función de invernadoiro e a de pedra sería un espazo multiúsos, pero pouco antes de que se construísen cancelouse o proxecto ao considerarse moi agresivas coa contorna da cidade vella. Deste xeito as torres permaneceron esquecidas ata que no ano 2000 o seu colega Peter Eisenman gañou o concurso para a construción da Cidade da Cultura e como homenaxe póstuma ó seu compañeiro decidiu incorporar as torres ao proxecto do monte Gaiás, inaugurado no 2011.

Galería de imaxes
-----------------

Obras de Hejduk* Groninga.Groninga.
* Berlín, 1988.Berlín, 1988.
* Torres Hejduk, Cidade da Cultura. Santiago de Compostela.Torres Hejduk, Cidade da Cultura. Santiago de Compostela.

Notas
-----

1. ↑  *La Máscara de la Medusa*, Buenos Aires, 1998 Fundación Proa.
2. ↑  Artigo *Richard Meier* da *Microsoft Encarta 2009 Biblioteca Premium*.
3. ↑  Places As Memory: Poems 1953-1996 vista previa en Google Books.
4. ↑  "Torres Hejduk e contorna | Cidade da Cultura". *www.cidadedacultura.gal*. Consultado o 2017-04-01.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***John Hejduk*** |

### Bibliografía

* Artigo *Hejduk, John Quentin* da *Encyclopædia Britannica 2009 Student and Home Edition* (en inglés).
* Artigo *HEJDUK, JOHN (1929- )* da *Enciclopedia Universal Micronet*, 2006 (en castelán, en DVD).
* *Five architects: Eisenman, Graves, Gwathmey, Hejduk, Meier*, 1971, 137 páx (traducido a varias linguas).
* HEJDUK, J.; *Víctimas*, Colegio Oficial de Arquitectos de Murcia, 1993, 144 páx *(en castelán)*.

### Outros artigos

* Torres Tributo a John Hejduk

### Ligazóns externas

* Entrada *Hejduk, John (Nova York 1929 - 3-7-2000)*[*Ligazón morta permanente*] na EGU (en liña).

|  |  |
| --- | --- |
| Control de autoridades | 
* Wd: Q1270804
* WorldCat
* VIAF: 108623765
* BIBSYS: 90082906
* BNB: ID
* BNF: 124556210
* CANTIC: a10751208
* CiNii: DA00906642
* DeutscheBio: 119032384
* EBID: ID
* FAST: 1720289
* GND: 119032384
* ISNI: 0000000121037433
* LCCN: n80046024
* NKC: js20011212030
* NLA: 35185380
* NTA: 070545871
* RKD: 232711
* SELIBR: 303155
* SNAC: w6280gkm
* SUDOC: 033717257
* Treccani: john-hejduk
* ULAN: 500028903

 |